open-index/open-wikipedia-markdown huggingface dataset:
Piala Thomas & Uber 2006

Kejohanan **Piala Thomas & Uber 2006** (Tulisan Jawi:  ڤيالا تومس دان اوبر 2006
) ialah kejohanan edisi ke-24 *[[Piala Thomas]]* (untuk lelaki) dan edisi ke-21 *[[Piala Uber]]* (untuk wanita). Ia diadakan dari 28 April sehingga 7 Mei 2006 di dua bandaraya terbesar di Jepun. Di Sendai dari 28 April - 1 Mei dan di Tokyo dari 3 Mei - 7 Mei 2006.

24 pasukan dari 5 benua dan 16 negara mengambil bahagian. Setiap pertandingan terdiri daripada 12 pasukan dalam kejohanan badminton terbesar berkumpulan di dunia.

China muncul juara bagi kedua-dua piala yang dipertandingkan dengan pasukan lelaki menjulang Piala Thomas selepas menumpaskan Denmark 3-0 manakala pasukan wanita menjulang Piala Uber selepas mengatasi Belanda juga dengan mata 3-0.

## Gelanggang
*Gimnasium Sendai
*Gimnasium Metropolitan Tokyo

## Undian
### Piala Thomas
Pada 25 Februari 2006 cabutan undian untuk peringkat kumpulan saingan Piala Thomas 2006 telah diadakan di Tokyo, Jepun. Cabutan undian ini dijalankan oleh Pengerusi Jawatankuasa Pertandingan IBF, Paisan Rangsikitpho dengan disaksikan oleh Timbalan Presiden IBF, Punch Gunalan, wakil Persatuan Badminton Nippon, media-media, dan para penganjur. 

Berikut adalah senarai negara-negara yang layak dan telah diundi kedudukannya dalam setiap kumpulan:

### Piala Uber
Pada 25 Februari 2006 cabutan undian untuk peringkat kumpulan saingan Piala Uber 2006 telah diadakan di Tokyo, Jepun. Cabutan undian ini dijalankan oleh Pengerusi Jawatankuasa Pertandingan IBF, Paisan Rangsikitpho dengan disaksikan oleh Timbalan Presiden IBF, Punch Gunalan, wakil Persatuan Badminton Nippon, media-media, dan para penganjur. 

Berikut adalah senarai negara-negara yang layak dan telah diundi kedudukannya dalam setiap kumpulan:

## Pasukan yang layak
### Piala Thomas
China layak secara automatik kerana merupakan juara bertahan manakala Jepun sebagai tuan rumah. Terdapat 6 pasukan dari Asia, Eropah (3), dan satu pasukan dari Oceania, benua Amerika, dan Afrika.

### Piala Uber
Seperti Piala Thomas, China layak secara automatik kerana merupakan juara bertahan manakala Jepun sebagai tuan rumah. Terdapat 6 pasukan dari Asia, Eropah (3), dan satu pasukan dari Oceania, benua Amerika, dan Afrika.

## Jadual perlawanan Piala Thomas
### Kumpulan







### Perlawanan kalah-mati









## Jadual perlawanan Piala Uber
### Kumpulan







### Perlawanan kalah-mati









## Rujukan

## Pautan luar
*Laman rasmi
Preston

**Preston** adalah satu bandaraya dan daerah kerajaan tempatan di dalam England Barat Laut. Ia merupakan pusat pentadbiran Lancashire, dan ia juga terletak di atas  Sungai Ribble. Preston telah diberikan status bandaraya di 2002, menjadi bandaraya England ke-50 sempena uangtahun pemerintahan Queen Elizabeth.

## Pautan luar
* The Livesey Collection, accessed April 2006
* Winckley Square, accessed April 2006
Sylvia Lim

**Sylvia Lim Swee Lian** (lahir 28 Mac 1965) merupakan Pengerusi Parti Pekerja Singapura (WP). Beliau bertanding buat kali pertama dalam pilihan raya umum Singapura 2006 di Kawasan Undi Perwakilan Berkumpulan Aljunied, dan mengetuai kumpulan yang dianggotai lima calon WP yang telah berdepan dengan kumpulan Parti Tindakan Rakyat pimipinan Menteri Hal Ehwal Luar Negara, George Yeo.

## Latar belakang
Sylvia Lim ialah seorang pensyarah di Politeknik Temasek sejak tahun 1998 dan juga pengurus *Lanjutan Pelajaran & Latihan* di Sekolah Perniagaan Politeknik itu.  Sylvia merupakan pakar dalam bidang prosedur sivil dan kriminal, pengadilan kriminal dan keselamatan swasta Dia juga telah bantu menghasilkan jilid yang bertajuk *Criminal Procedure for Halsbury’s Laws of Singapore* (2003), satu siri rujukan mengenai undang-undang.

Sylvia memiliki ijazah pertama dalam jurusan undang-undang (Kepujian) dari Universiti Nasional Singapura dan Sarjana Undang-undang pada tahun 1989 dari Universiti London setelah berjaya menamati pendidikan pra-universitinya di Maktab Rendah Kebangsaan (National Junior College atau NJC). Dia dipanggil untuk berkhidmat sebagai seorang peguam di Singapura pada 1991. Semasa menjadi siswazah di peringkat ijazah dan pos-ijazah, dia giat dalam kerja sukarela dengan pertubuhan-pertubuhan *Spastic Children's Association*, *Salvation Army Home for the Aged* dan *University College Hospital* (London). Dia juga bekerja secara sukarela dengan pertubuhan *Criminal Legal Aid Scheme of the Law Society* sebagai seorang penyunting.

Pada tahun 1991, Sylvia menganggotai Pasukan Polis Singapura sebagai seorang Inspektor Polis dan berkhidmat selama 3 tahun. Dia giat dalam kerja penyelidikan di Central Police Division HQ dan kemudiannya menjadi Pegawai Staf kepada Direktor bahagian Jabatan Siasatan Jenayah (CID).

Pada 1994 dia kembali menjadi peguam di sektor swasta dengan syarikat peguaman M/s Lim & Lim. Dari 1994 hingga 1998, beliau aktif dalam kedua tindakan undang-undang sivil dan jenayah serta menangani pelbagai kes di Mahkamah Tinggi, Mahkamah Rendah dan Mahkamah Juvena.

Pada Mac 2006, Politeknik Temasek mengubah polisinya supaya Sylvia tidak perlu meletak jawatan sebagai seorang pensyarah sebelum dia dapat bertanding dalam pilihanraya umum yang akan datang.  

## Falsafah
Dengan parti PAP yang menguasai 75% undi dari pilihanraya umum yang lalu, Sylvia prihatin bahawa nasib parti-parti alternatif di Singapura akan tergantung, melainkan orang-orang yang boleh di percayai tampil kehadapan. Parti-parti alternatif mempunyai peranan untuk meneliti dasar pemerintah secara konstruktif dan meminta justifikasi atas sebarang undang-undang yang akan menjejas rakyat.

## Rujukan

## Pautan luar
* Sylvia Lim's CV at the Singapore Parliament website
Kerengga

**Kerengga** ialah serangga eusosial daripada keluarga Formicidae, yang tergolong dalam genus ***Oecophylla***. Koloninya terdiri daripada ratu, raja, pekerja (askar), anak (larva) dan kepompong.

Kerengga biasanya akan membina sarang yang diperbuat daripada daun-daun yang dilekat bersama. Sarang ini biasanya terletak tinggi dari tanah dan kerengga akan mempertahankan keseluruhan pokok tersebut daripada penceroboh, termasuk manusia yang cuba memanjat pokok tersebut. Ia akan menyerang secara beramai-ramai dan akan menggigit dengan kuat dan tidak akan mudah melepaskan gigitannya walaupun dibunuh.

Kadangkala kerengga sengaja dilepaskan pada pokok buah bagi membantu menjauhi pokok buah tersebut daripada serangan serangga perosak.

## Taksonomi

### Spesies
Spesies wujud:
* *[[Oecophylla kolhapurensis]]* 
* *[[Oecophylla longinoda]]* 
* *[[Oecophylla smaragdina]]* 

Spesies pupus:
* †*[[Oecophylla atavina]]* 
* †*[[Oecophylla bartoniana]]* 
* †*[[Oecophylla brischkei]]* 
* †*[[Oecophylla crassinoda]]* 
* †*[[Oecophylla eckfeldiana]]* 
* †*[[Oecophylla grandimandibula]]* 
* †*[[Oecophylla kraussei]]*  
* †*[[Oecophylla leakeyi]]* 
* †*[[Oecophylla longiceps]]* 
* †*[[Oecophylla megarche]]* 
* †*[[Oecophylla obesa]]* 
* †*[[Oecophylla praeclara]]* 
* †*[[Oecophylla sicula]]* 
* †*[[Oecophylla superba]]* 

## Galeri

Imej:YosriKerengga.jpg |Kerengga di Malaysia.
Imej:Sarang kerengga.jpg |Sarang kerengga
Imej:YosriKeranggaA.jpg

Imej:YosriKeranggaA_(2).jpg


## Rujukan

## Pautan luar

* 
* 
* Weaver Ants – National Geographic, May 2011
* AntWeb – Ants of the world
* Tree Of Life – Oecophylla
* Green tree ants
* Ants as friends. Insect Pest Management on Tree Crops with Weaver Ants by Paul Van Mele and Nguyen Thi Thu Cuc
Low Thia Khiang

**Low Thia Khiang** adalah Anggota Parlimen untuk Kawasan Undi Perseorangan Hougang, Singapura sejak tahun 1991. Selain itu, dia juga merupakan Setiausaha Agung Parti Pekerja Singapura. Dilahirkan pada tahun 1956, dia telah berumahtangga dan mempunyai tiga orang anak.

## Latarbelakang
Thia Khiang mendapat pendidikan awal di Sekolah Rendah Lik Teck dan Sekolah Tinggi Chung Cheng (Utama). Pada 1980 dia meraih ijazah Sarjana Muda dalam bidang Linguistik Cina & Sastera, Pentadbiran Pemerintah & Awam dari Universiti Nanyang. Pada tahun berikutnya, dia melanjutkan pengajian di Universiti Nasional Singapura dan meraih ijazah Sarjana Muda Sastera (Kepujian) dalam Pengajian Cina.

Pada 1981, Thia Khiang mendaftar diri ke Institut Pendidikan (IE) dan tamat pengajian pada tahun berikutnya dengan meraih Diploma dalam Pendidikan. Kemudian itu, dia mengajar untuk beberapa tahun sebelum menceburi perniagaannya sendiri.

Demi meningkatkan kewujudan demokrasi di Singapura, Thia Khiang menyertai Parti Pekerja pada 1982 dan disusuli dengan perlantikannya sebagai Setiausaha Penganjur Parti Pekerja. Pada 1988, dia mewakili Parti Pekerja dalam perdebatan dengan Ong Teng Cheong dan Lee Hsien Loong dari pemerintah PAP mengenai isu pemilihan calon presiden. Pada pilihanraya umum tahun itu, bersama dengan Gopalan Nair dan Lim Lye Soon, dia bertanding di Kawasan Undi Perwakilan Berkumpulan Tiong Bahru dan pasukan ini mendapat 43.3% undi.

Pada 1991, Thia Khiang, sebagai Penolong Setiausaha Parti Pekerja, telah menawan kawasanundi Hougang dan terpilih ke Parlimen. Dia dilantik lagi sebagai Anggota Parlimen untuk kawasan undi Hougang pada pilihanraya umum 1997. Pada 2001 dia dilantik sebagai Setiausaha Agung Parti Pekerja dan sekali lagi penduduk Hougang memilih dia dalam pilihanraya umum pada tahun 2001. 

Sejak Januari 2006, Thia Kiang dan Chiam See Tong merupakan dua ahli politik pembangkang senior dalam parlimen Singapura.
Lempar cakera

**Lempar cakera** (Tulisan Jawi: لمڤر چاكرا) merupakan acara balapan dan padang di mana atlet melempar cakera berat-dalam cubaan untuk menandakan jarak lebih jauh daripada pesaingnya. Ia adalah sukan purba, seperti yang diperagakan oleh patung Myron kelima-SM, Discobolus. Walaupun bukan sebahagian daripada pentatlon moden, ia adalah salah satu acara pentatlon Yunani purba, yang bertarikh sekurang-kurangnya hingga 708 SM.

## Peralatan

Cakera ini diperbuat daripada kepingan kayu tebal yang berbentuk bulat,leper,dan dibaluti besi di sekelilingnya, serta dimasukkan timah hitam seberat 1.923 kilogram pada bahagian tengah dan menghampiri 2 kilogram untuk atlet lelaki.

## Peraturan dan Teknik

Bagi mengelakkan cakera dilempar ke merata tempat, satu kawasan khas yang disediakan berbentuk segi empat sama dengan jejari 2.5 meter. Teknik dan cara membuat lemparan ketika itu adalah bebas. Tetapi pada masa kini, permulaannya adalah mengikut cara lemparan yang dilakukan pada masa silam. Pergerakan dan kedudukan tangan serta badan berada dalam kedudukan bongkok sedikit. Pergerakan tangan untuk menghayun cakera pula berada di sisi badan peserta. Cara lemparan seperti ini akan menyebabkan pergerakan cakera seakan-akan melayang pada jarak yang lebih jauh.

Acara lempar cakera dipertandingkan di Sukan Olimpik Stockholm pada tahun 1912 dengan menggunakan kedua-dua belah tangan. Setiap peserta akan melakukan lemparan kali pertama dengan hanya menggunakan sebelah tangan manakala lemparan pada kali kedua peserta akan menggunakan sebelah tangan yang belum digunakan lagi.

Cara lemparan seperti ini tidak sejauh yang dikehendaki dan akhirnya cara lemparan ini tidak mendapat sambutan daripada peserta yang mengambil bahagian di dalam acara lempar cakera. Pertandingan melempar cakera menggunakan cara ini oleh peserta sehingga tahun 1920 dan selepas itu, teknik lemparan baru telah diperkenalkan.

Sementara itu, teknik lemparannya telah diubahsuai dan diperbaiki dari semasa ke semasa dan bentuk latihan yang sistematik menyebabkan jarak lemparan yang dicapai dalam setiap kejohanan terus meningkat maju. Jaguh yang pernah mengharumkan nama negara Malaysia dalam acara ini ialah Danapal Naidu.

## Keselamatan

Acara lempar cakera dipertandingkan dalam satu kawasan khas yang disediakan untuk acara ini bertujuan untuk tujuan keselamatan. Dalam kejohanan Sukan Olimpik dan kejohanan yang lain, kawasan acara ini berpagar dan berjaring besi kecuali di bahagian hadapannya yang terbuka untuk peserta melakukan lemparan.

## Rujukan
Taiping (nyahkekaburan)

**Taiping** boleh merujuk kepada beberapa perkara, antaranya adalah:-
# Bandar Taiping
# Pemberontakan Taiping
# Penjara Taiping
# Zoo Taiping
Nektar

**Nektar** atau **madu bunga** merupakan cecair yang kaya dengan gula yang dihasilkan oleh tumbuhan. Ia dihasilkan dalam kelenjar yang dipanggil **nektari**, sama ada di dalam bunga, di mana ia menarik haiwan pendebunga, ataupun dengan **nektari luar bunga** yang menjadi sumber nutrien kepada haiwan mutualis yang memberi perlindungan anti-maun kepada tumbuhan sebagai balasan. Antara haiwan-haiwan pendebunga utama yang meminum nektar ialah lebah, kupu-kupu, rama-rama, burung madu dan kelawar. 

Nektar merupakan bahan yang amat penting dari segi ekologi, yakni sumber gula untuk menghasilkan madu. Ia juga berguna dalam bidang pertanian san hortikultur kerana sesetengah serangga pemangsa yang dewasa menghirup nektar.

## Nektari bunga
Nektari bunga biasanya terletak di tapak periant, supaya pendebunga dipaksa mengusap-usap anggota pembiakan bunga, iaitu cepu debunga dan pistil, sambil menyentuh nektar.

## Nektari luar bunga
Nektar yang terhasil di luar bunga pada amnya dihasilkan untuk menarik serangga pemangsa. Serangga pemangsa ini akan memakan kedua-dua nektar dan serangga maun di sekitarnya, oleh itu bertindak sebagsi 'penjaga'. Nektari luar bunga pada amnya terletak terletak pada daun, dengan tepatnya petiol, tulang atau tepi daun. Nektari ini disangkakan merupakan trikom ubah suai yang mengeluarkan nektar dari sap floem. Nektari luar bunga terdapat pada spesies-spesies tumbuhan yang tergolong dalam genera *[[Salix]]*, *[[Prunus]]* dan *[[Gossypium]]* antara lainnya. Bagi bunga markisah *[[Passiflora]]*, nektari luar bunga mencegah haiwan maun dengan menarik semut sambil menjauhkan dua spesies kupu-kupu daripada bertelur. Bagi kebanyakan tumbuhan maging, nektar bertujuan menarik mangsa serangga.


Image:Cherry petiole glands.JPG|Nektari luar bunga pada petiol daun *[[Prunus avium]]*.
Image:Prunus africana nectaries.jpg| Nektari luar bunga pada  *[[Prunus africana]]*


## Rujukan

## Lihat juga

* Bunga
* Madu
* Lebah
Lalat

**Lalat** merupakan sejenis serangga yang boleh terbang. Lalat makan dengan memuntahkan air liurnya keluar dan menyerap kembali makanan yang separuh hadam masuk kedalam perutnya melalui belalainya.

Lalat merupakan sejenis serangga yang mampu menyebarkan penyakit, disebabkan cara permakanannya dan sifatnya yang sering terbang ketempat yang kotor seperti dalam tandas, tempat sampah dan sebagainya. Lalat adalah salah satu jenis serangga makhluk perosak yang paling mudah dijumpai.

Namun begitu jenis lalat buah dan bunga tidak di kategorikan sebagai pembawa penyakit. Walaupun semua lalat suka menghinggapi tempat yang kotor, tong sampah dsbnya, lalat askar hitam umpamanya hanya terbang dipersekitaran kompos untuk tujuan mengawan dan bertelur.

Terdapat pelbagai jenis lalat, antaranya adalah:-
# Lalat rumah atau biasanya dikenali sebagai lalat sahaja.
# Lalat hijau
# Lalat tsetse Dari Kamus Dewan -(sétsi) = lalat ~ sj lalat drpd genus Glossina yg berasal dr Afrika, biasanya menghisap darah manusia dan binatang dan menyebarkan penyakit tidur.
# Lalat bunga
# Lalat buah
# Lalat askar hitam lihat Wiki English ...Black Soldier Fly (Hermetia illucens)
Langau

**Langau** (bahasa Inggeris: *blow-fly*, *carrion fly*, *bluebottles*, *greenbottles*, atau *cluster fly*)) merupakan sejenis serangga yang boleh terbang dalam order Diptera dan keluarga **Calliphoridae**. 

## Rujukan

## Pautan luar

* Image Gallery
Pokok tapak kuda

**Pokok tapak kuda** merupakan sejenis pokok menjalar yang terdapat di tepi pantai. Ia mempunyai bunga yang cantik bewarna ungu terang. Nama sainsnya adalah *Ipomoea pescaprae* dalam famili *Convolvulaceae* order *Tubiflorae *.

Pokok tapak kuda merupakan sejenis pokok perintis. Batangnya yang menjalar merebak dengan cepat dan membentuk tutup bumi, mendakan sampah-sarap yang terperangkap membantu pasir membentuk tanah yang stabil. Ia berkait dengan pokok kang kong, dan kembang pagi. 

Mempunyai daun selebar 8-10 cm.
## Galeri

File:Ipomoea pes-caprae Malaysia 2.jpg|Pokok tapak kuda 
File:Bunga Tapak Kuda.JPG|Tapak Kuda di pantai Kuala Balok, Pahang, Malaysia.
Gimnasium Sendai

**Sendai Gymnasium** (仙台市体育館; *Sendai-shi Taiikukan*) adalah satu stadium tertutup yang terletak di Sendai, Miyagi, Jepun.  Kapasiti tempat berkenaan adalah 7,000.  Ia menjadi tuan rumah kepada beberapa perlawanan kumpulan untuk Kejohanan Bola Keranjang Dunia 2006, dan juga ia menjadi tuanrumah kepada pasukan  Sendai 89ers dalam Liga Bola Keranjang Professional Jepun. 

Ia menjadi tuan rumah kepada beberapa kejohanan pertandingan antarabangsa bolatampar, dan dalam tahun 2006 ia juga menganjurkan kejohanan-kejohanan Piala Thomas dan Piala Uber.

## Kedudukan
Gimnasium Sendai terletak berdekatan dengan Stesen Tomizawa pada Sendai City Subway Line.

## Pautan luar
Sendai Gymnasium promotional site for international events
Gimnasium Metropolitan Tokyo

ialah sebuah kompleks sukan bertaraf antarabangsa di Sendagaya, Shibuya, Tokyo, Jepun.Dibina pada 1954 untuk World Wrestling Championship, ia juga digunakan sebagai venue untuk acara gimnastik pada Sukan Olimpik Musim Panas 1964. Gimnasium berbentuk futuristik ini direka oleh Fumihiko Maki, pemenang Hadiah Pritzker, dan siap dibina pada tahun 1991.

Gimnasium Metropolitan Tokyo termasuklah satu arena terutamanya, arena dalam dewan terbesar (gambar bertentangan), yang mana akan menjadi tuan rumah kebangsaan dan antarabangsa yang menganjurkan acara-acara sukan kebangsaan dan antarabangsa. Kejohanan Tenis Terbuka Seluruh Pasifik WTA biasanya diadakan pada setiap bulan Februari. 

Gimnasium ini juga menempatkan kolam renang saiz olimpik yang berukur 25 meter, balapan, dan bilik latihan angkat berat.

## Pautan luar
* Laman web rasmi
Yanina Korolchik

**Yanina Pravalinskaya**, née **Korolchik** (lahir 26 Disember 1976; bahasa Belarus: *Яніна Карольчык*, bahasa Rusia: *Янина Корольчик*) adalah seorang pelontar peluru Belarus yang memenangi pingat emas semasa Sukan Olimpik Musim Panas 2000 dan Kejohanan Olahraga Dunia 2001.

Pada Jun 2003 di suatu pertandingan di Jerman, beliau didapati positif dengan dadah clenbuterol, dan akibatnya telah digantung selama dua tahun. Oleh kerana itu, beliau terlepas Sukan Olimpik 2004.

## Kejayaan
FIFA

**Persekutuan Persatuan Bola Sepak Antarabangsa** atau **Fédération Internationale de Football Association** (**FIFA**) () ialah badan pengawal selia kendiri antarabangsa bagi bola sepak, bola sepak pantai, dan futsal.  Ia diasaskan pada 21 Mei 1904 untuk menyelia persaingan antarabangsa antara persatuan kebangsaan Belgium, Denmark, Perancis, Jerman, Belanda, Sepanyol, Sweden, dan Switzerland. Ibu pejabat persatuan ini terletak di Zurich, Switzerland. Keahliannya kini terdiri daripada 211 persatuan kebangsaan. Persatuan kebangsaan ini juga mesti menjadi ahli salah satu daripada enam konfederasi serantau: CAF (Afrika), AFC (Asia), UEFA (Eropah), CONCACAF (Amerika Utara & Tengah dan Caribbean), OFC (Oceania), dan CONMEBOL (Amerika Selatan).

FIFA ialah badan pengelola sukan yang menganjurkan acara bola sepak di seluruh dunia.  FIFA menggariskan beberapa objektif dalam statut organisasinya, termasuk mengembangkan bola sepak di peringkat antarabangsa, memastikan ia boleh diakses oleh semua orang, dan menyokong integriti serta permainan adil. Persatuan ini bertanggungjawab untuk menganjurkan dan mempromosikan kejohanan antarabangsa utama bola sepak, terutamanya Piala Dunia yang bermula pada tahun 1930, dan Piala Dunia Wanita yang bermula pada tahun 1991. Walaupun FIFA tidak menetapkan undang-undang permainan secara eksklusif yang merupakan tanggungjawab Lembaga Persatuan Bola Sepak Antarabangsa yang mana FIFA adalah anggotanya, ia menguatkuasakan peraturan tersebut dalam semua pertandingan FIFA. Kesemua pertandinga FIFA menjana pendapatan daripada penajaan; pada 2022, FIFA menjana lebih $5.8 bilion dolar US dan mengakhiri musim 2019–2022 dengan keuntungan bersih $1.2 bilion dan dan rizab tunai lebih daripada $3.9 bilion.

## Presiden FIFA

## Rujukan

## Bacaan tambahan
* Paul Darby, *Africa, Football and Fifa: Politics, Colonialism and Resistance* (Sport in the Global Society), Penerbitan Frank Cass 2002, ISBN 0-7146-8029-X
* John Sugden, *FIFA and the Contest For World Football*, Percetakan Polity 1998, ISBN 0-7456-1661-5
* *Women's Soccer: The Game and the Fifa World Cup*, edisi Jim Trecker Charles Miers, Universe 2000, Edisi Semakan, ISBN 0-7893-0527-5

## Pautan luar
*
Medan Maimun, Medan

**Kecamatan Medan Maimun** merupakan salah satu dari 21 kecamatan di kota Medan, Sumatra Utara, Indonesia. Kecamatan Medan Maimun berbatasan dengan Medan Polonia di sebelah barat, Medan Kota di timur, Medan Johor di selatan, dan Medan Petisah di utara.

### Penduduk
Pada tahun 2001, kecamatan ini mempunyai penduduk seramai 48,995 orang. Luasnya adalah 2.98 km² dan kepadatan penduduknya adalah 16,441,28 orang/km&sup2;.

## Pelancongan
Di Kecamatan Medan Maimun ini terdapat bangunan peninggalan sejarah kejayaan Kesultanan Deli masa dahulu iaitu Istana Maimun yang terletak di Kelurahan Sukaraja.

## Industri
Walaupun bukan sebagai daerah pusat industri, di Kecamatan Medan Maimun ini juga terdapat beberapa Industri sebagai potensi dan produk unggulan, seperti konveksi pakaian jadi, roti bika Ambon, anyaman rotan, perabot rumah tangga dari kayu, sepatu, *syrup marquisa* dan kerupuk.

## Pautan luar
* Halaman di tapak Pemko Medan
Medan Polonia, Medan

**Kecamatan Medan Polonia** merupakan salah satu dari 21 kecamatan di kota Medan, Sumatera Utara, Indonesia.

## Sempadan
Kecamatan Medan Polonia terletak di wilayah Selatan Kota Medan dengan sempadan sebagai berikut :
*Sebelah Barat bersempadankan dengan Kecamatan Medan Baru 
*Sebelah Timur bersempadankan dengan Kecamatan Medan Maimun
*Sebelah Selatan bersempadankan dengan Kecamatan Medan Johor
*Sebelah Utara bersempadankan dengan Kecamatan Medan Petisah

## Pintu Gerbang Utama
Kecamatan Medan Polonia adalah daerah pintu gerbang Kota Medan, yang merupakan pintu masuk dari daerah lainnya baik tempatan mahupun antarabangsa melalui pengangkutan udara. Di Kecamatan Medan Polonia inilah terdapat Lapangan Terbang Antarabangsa Polonia.

## Industri
Walaupun bukan sebagai daerah pusat industri, di Kecamatan Medan Polonia ini juga terdapat beberapa jenis usaha industri seperti : 
Industri Perabot rumah tangga dari kayu, Houlding & Komponen Bahan bangunan, Sepatu, Konveksi, Pengolahan kopi, Kerupuk ubi / kue-kue.

## Pautan luar
*  Halaman di tapak Pemko Medan
Kabinet Malaysia

**Kabinet Malaysia** ialah barisan jemaah menteri yang diketuai oleh Perdana Menteri Malaysia, Anwar Ibrahim telah dibentuk pada 16 Disember 2025.  Kabinet ini ialah kabinet ketiga dibentuk di bawah pentadbiran Anwar Ibrahim dan dibentuk berikutan rombakan kabinet yang dilakukan.

## Pembentukan
Seramai 9 menteri baharu dilantik dan 2 menteri serta 1 orang Timbalan Menteri digugurkan dalam kabinet ketiga ini. 

## Senarai

## Kerajaan Negeri Yang Bersama dengan kepimpinan Kerajaan Malaysia

## Lihat juga
* Kabinet Malaysia
* Kerajaan perpaduan

## Rujukan
Zaman Paleolitik

**Zaman Paleolitik** (Bahasa Inggeris: *Paleolithic* atau *Palaeolithic*, Yunani:**παλαιός** (*palaios*) — purba dan **λίθος** (*lithos*) — batu) adalah zaman yang bermula kira-kira 50 000 hingga 100 000 tahun dahulu. Zaman ini wujud antara tahun 50 000 SM - 10 000 SM.

Pada zaman ini, manusia Peking dan manusia Jawa telah wujud. Di Afrika, Eropah dan Asia, manusia Neanderthal telah hidup pada awal tahun 50 000 SM, manakala pada tahun 20 000 SM, manusia Cro-magnon sudah menguasai kebudayaan moden di Afrika Utara dan Eropah.

Pada zaman ini, manusia hidup secara nomad atau berpindah-randah dalam kumpulan kecil untuk mencari makanan. Mereka memburu binatang, menangkap ikan dan mengutip hasil hutan sebagai makanan. Mereka tidak tahu bercucuk-tanam. Mereka menggunakan batu, kayu dan tulang binatang untuk membuat peralatan memburu. Alat-alat ini juga digunakan untuk menetak dan mempertahankan diri daripada musuh. Mereka membuat pakaian daripada kulit binatang. Selain daripada itu mereka juga telah pandai menggunakan api untuk memasak, memanaskan badan dan menakutkan binatang. Mereka tahu menggunakan api apabila menyaksikan kebakaran hutan.

Manusia ini tinggal di dalam gua atau pondok yang diperbuat daripada ranting dan rumput. Gua atau pondok ini penting untuk melindungi diri daripada binatang liar atau cuaca buruk. Mereka mengamalkan kepercayaan animisme iaitu setiap benda mempunyai roh. Pada dinding gua terdapat gambar-gambar yang dilukis oleh mereka untuk melahirkan idea dan perasaan mereka.

## Rujukan
* Khoo, Kay Kim; Ahmad Fawzi bin Mohd. Basri; Mohd. Fo'ad bin Sakdan; Azami bin Man (2002). *Kurikulum Bersepadu Sekolah Menengah Sejarah Tingkatan 1.* Dewan Bahasa dan Pustaka. ISBN

## Lihat juga
* Zaman Paleolitik di Malaysia
* Zaman Ais
* Zaman Pleistosen
Putera

Dalam sistem monarki, **putera** atau **putra** ialah ahli lelaki kerabat diraja selain raja, terutamanya anakanda raja atau suami kepada puteri. Anakanda perempuan raja pula dipanggil puteri. Perkataan bahasa Melayu "putera" berasal daripada perkataan bahasa Sanskrit yang bererti "anak lelaki".

Perkataan "putera" juga dipakai untuk merujuk kepada seorang lelaki yang muda usianya atau seolah-olah baru dalam sesuatu bidang, tetapi mahir dalam bidang tersebut. Contohnya, siri animasi *[[Putera Tenis]]* mengisahkan seorang kanak-kanak berusia 12 tahun menunjukkan bakat yang mengagumkan dalam tenis.

## Lihat juga
* Filem Putera
* Pangeran
* Persatuan Penulis Utara Sarawak
Tuhfat al-Nafis

**Tuhfat al-Nafis** (, "Hadiah Berharga") merupakan sebuah karangan sejarah karangan Raja Ali Al Haji di Riau pada 1885. Karangan ini secara ringkasnya menceritakan bagaimana pembabitan orang-orang Bugis bermula dan cemerlang di Tanah Melayu. 

Ada empat manuskrip *Tuhfat al-Nafis* yang diketahui; salah satu naskhah manuskrip ini disalin pada 1890 dan diterbitkan pada 1923 untuk makalah *Journal of the Malayan Branch Royal Asiatic Society* di London.

## Lihat juga
* Sejarah Bugis Di Tanah Melayu

## Rujukan
Accipitridae

**Accipitridae** merupakan salah satu daripada dua famili utama dalam order Falconiformes (burung pemangsa siang). Banyak burung yang terkenal seperti burung helang, burung lang, Burung Lawin (Hawks) dan burung hering Dunia Lama  termasuk dalam kumpulan ini. Kebanyakan burung pemangsa yang lain, walaupun bukan kesemuanya, adalah tergolong dalam famili Falconidae yang sering dianggap sebagai suatu order yang berlainan dan dalam kes tersebut, ordernya ialah Accipitriformes.

Burung lang tiram biasanya dimasukkan dalam famili Pandionidae yang berlainan, seperti dengan burung katib yang tergolong dalam famili Sagittariidae, serta burung hering Dunia Baru yang kini biasanya dianggap sebagai suatu famili atau order yang berbeza. Data kariotip (Amaral & Jorge, 2003) menunjukkan bahawa Accipitridae sebenarnya adalah kumpulan monofili yang berlainan tetapi keputusan adakah kumpulan ini harus dianggap sebagai suatu famili Falconiformes atau order tersendiri akan bergantung kepada cita rasa seseorang.
Rancangan Malaysia Kesembilan

**Rancangan Malaysia Kesembilan** (**RMK9**) merupakan rancangan pembangunan Malaysia bagi tempoh 2006-2010. RMK9 dibentangkan oleh Perdana Menteri Malaysia kelima, Abdullah Ahmad Badawi, di Parlimen pada 31 Mac 2006. 

Rancangan pembangunan lima tahun ini diumumkan setelah Malaysia melalui fasa 15 tahun pertama semenjak Wawasan 2020 diumumkan oleh Perdana Menteri ketika itu, Mahathir Mohamad semasa membentangkan Rancangan Malaysia Keenam pada tahun 1991. Seperti rancangan-rancangan pembangunan dahulu, RMK9 bermatlamat untuk terus memacu negara ke arah kemakmuran walaupun Malaysia menghadapi persekitaran dalam dan luar negara yang sukar seperti kesan dari krisis kewangan Asia dan kenaikan harga minyak. 

RMK9 mempunyai 5 teras utama iaitu:
# Meningkatkan ekonomi dalam rantaian nilai lebih tinggi
# Meningkatkan keupayaan pengetahuan dan inovasi negara serta memupuk minda kelas pertama
# Menangani masalah ketidakseimbangan sosioekonomi yg berterusan secara membina dan produktif
# Meningkatkan tahap dan kemampanan kualiti hidup
# Mengukuhkan keupayaan institusi dan pelaksanaan

## Isu-isu penting dalam RMK9

### Pembangunan infrastruktur
Kerajaan Malaysia memperuntukkan sejumlah besar wang untuk pembangunan infrastruktur dalam tempoh RMK9 seperti Wilayah Pembangunan Iskandar (WPI) di Johor yang diperuntukkan RM10 bilion. Selain dari itu:
* RM3.5 bilion untuk membina dan menaik taraf jalan 
* RM2 bilion untuk pembangunan industri bioteknologi (termasuk infrastruktur)
* RM1 bilion untuk menaik taraf dan pembesaran Lapangan Terbang Antarabangsa Kota Kinabalu sebagai pusat penerbangan kos rendah kedua di Malaysia
* Peruntukan untuk jambatan kedua dan monorail di Pulau Pinang.
*Peruntukan untuk guru pelatih sebanyak rm1 bilion

## Kajian separuh penggal

Berikut adalah laporan Kajian Separuh Penggal RMK9 seperti yang dibentangkan Perdana Menteri Malaysia di Parlimen pada 26 Jun 2008:

Lain-lain:
#Pembinaan 32,000 rumah kos rendah
#47 provisi di bawah Kod Tanah Kebangsaan untuk menambah baik pengurusan tanah
#Pemprosesan pasport dalam masa 24 jam

## Nota kaki


## Pautan luar
* Buku Eletronik Rancangan Malaysia ke 9
* Ucapan PM Malaysia ketika membentangkan RMK9
* Ucapan Perdana Menteri Malaysia Tentang Kajian Separuh Penggal Rancangan Malaysia Kesembilan, 26 Jun 2008
Abdullah Sidek

**Abdullah Sidek ** (1913 - 26 November 1973) merupakan seorang penulis yang giat menulis sekitar tahun 1940-an sehingga 1950-an.

## Karya
# Hikayat pengaruh wang. Muar: Muhamadiah Press, 1939.
# Gadis Muar. Muar: Muhamadiah Press, 1941.
# Gelombang hidup. Johor Baharu: Abdullah Sidek, 1951.
# Dugaan. Johor Baharu: Abdullah Sidek, 1957.
Singa laut

**Singa laut** ialah pinniped dengan ciri cuping telinga, kaki sirip depan yang panjang, kebolehan berjalan dengan empat kaki, bulu pendek tebal, dan dada serta perut yang besar. Bersama anjing laut bulu, mereka membentuk keluarga Otariidae, iaitu anjing laut bertelinga. Ada enam spesies singa laut yang masih wujud dan satu spesies pupus (iaitu singa laut Jepun) dalam lima genus. Taburannya menjangkau dari perairan subartik hingga ke lautan tropika dunia di Hemisfera Utara dan Selatan, kecuali utara Lautan Atlantik.

## Taksonomi
* **Suborder [[Caniformia]]**
** **Keluarga Otariidae**
*****Subkeluarga** Arctocephalinae
**** Genus *[[Arctocephalus]]* (anjing laut bulu selatan; lapan spesies)
**** Genus *[[Callorhinus]]* (anjing laut bulu utara; satu spesies)
*** **Subkeluarga** Otariinae
**** Genus *Eumetopias*
***** Singa laut Steller, *E. jubatus*
**** Genus *Neophoca*
***** Singa laut Australia, *N. cinerea*
**** Genus *Otaria*
***** Singa laut Amerika Selatan, *O. flavescens*
**** Genus *Phocarctos*
***** Singa laut New Zealand, *P. hookeri*
**** Genus *Zalophus*
***** Singa laut California, *Z. californianus*
***** Singa laut Jepun, *Z. japonicus* – pupus (1950-an)
***** Singa laut Galapagos, *Z. wollebaeki*
** Keluarga Phocidae: anjing laut sebenar
** Keluarga Odobenidae: walrus

## Makanan
Singa laut merupakan haiwan pemangsa atau maging. Makanan utama singa laut adalah pelbagai makanan laut, termasuk ikan, ketam, kerang-kerangan dan sotong.

## Rujukan
Dukun

**Dukun** (Jawi: دوکون) merujuk kepada ahli perubatan tradisional dalam masyarakat Melayu pada zaman dahulu. Seorang dukun biasanya menjalankan rawatan berdasarkan kepercayaan terhadap kekuatan roh dan unsur alam sekeliling, yang mencerminkan cara hidup masyarakat sebelum kedatangan ajaran Islam di Nusantara. Dalam masyarakat tradisional, dukun dianggap sebagai individu yang memiliki kemampuan istimewa untuk menyembuhkan pelbagai jenis penyakit, kerana dipercayai mereka mampu berhubung dengan roh, semangat nenek moyang, atau kuasa Alam ghaib.

Selain peranan dalam perubatan, dukun juga sering dikaitkan dengan amalan seperti ilmu hitam, sihir, jampi serapah, dan upacara ritual tertentu. Kedudukan mereka sangat berpengaruh dalam masyarakat kerana dipercayai dapat membantu bukan sahaja dari segi kesihatan, tetapi juga melindungi diri, rumah tangga, dan hasil tanaman daripada gangguan makhluk halus atau unsur jahat. Walau bagaimanapun, selepas tersebarnya ajaran Islam di Nusantara, peranan dukun semakin dipersoalkan dan banyak praktik mereka dianggap bertentangan dengan akidah Islam.

## Pautan luar
*  Jabaran mengenai dukun di laman web Bomoh.com
Undang-undang sivil

**Undang-undang sivil** mempunyai sekurang-kurangnya dua makna.

Jika undang-undang sivil merujuk kepada sistem undang-undang, maka ia adalah undang-undang yang berdasarkan undang-undang Rom yang dipopularkan Kod Napoleon yang diamalkan di kebanyakan negara-negara Eropah (untuk makna ini, sila rujuk kod sivil).

Makna kedua ialah nama umum kepada sekumpulan undang-undang yang mengawal hak dan tanggungan (liabiliti) sivil antara individu dengan individu, individu dengan masyarakat dan masyarakat dengan individu. Makna kedua ini yang dimaksudkan di dalam rencana ini. Di England dan Wales, **undang-undang sivil** bermasuk undang-undang bukan-jenayah.

Undang-undang sivil di dalam sesebuah negara, ada banyak. Undang-undang yang termasuk di dalam kategori undang-undang sivil adalah, di antaranya, seperti berikut:
#Undang-undang kontrak
#Undang-undang tanah
#Undang-undang syarikat

## Lihat juga
* Kod sivil
* Undang-undang jenayah

## Rujukan

## Pautan luar
* Civil Law
Sekolah Menengah Tan Sri Jaafar Albar

Sekolah Menengah Tan Sri Jaafar Albar terletak di Tanjung Sedili iaitu kira-kira 40 km dari Bandar Kota Tinggi. Sekolah ini dinamakan sempena nama Tan Sri Jaafar Albar dari sejarahnya adalah kerana YAB Tan Sri Jaafar Albar yang menjadi wakil rakyat pada awal 70-an, telah memberikan usul agar sebuah sekolah menengah didirikan di Tanjung Sedili. Pada waktu tersebut, tanpa sekolah menengah di Tanjung Sedili, anak-anak di situ terpaksa berulang-alik sejauh 40 km setiap hari untuk bersekolah di Bandar Kota Tinggi.semoga batch 07 SMKTSJA berjaya dalam peperiksaan SPM 2024/2025
ABC

**ABC** boleh bermaksud:

* Tiga huruf pertama tulisan Rumi
* Air batu campur, sejenis makanan/minuman
* Bahasa pengaturcaraan ABC
* *[[American Broadcasting Company]]* (Syarikat Penyiaran Amerika)
* *[[Australian Broadcasting Corporation]]* (Perbadanan Penyiaran Australia)
* ABC Development Corporation, saluran televisyen Filipina.
Slemang

**Slemang** merupakan sejenis makanan tradisional Terengganu. Ia merupakan gula terurai yang dibebat dalam tepung. Mempunyai rasa yang manis.
Senarai parti politik di Argentina

Terdapat beberapa parti politik di Argentina tetapi parti yang utama termasuklah:

# Alternative for a Republic of Equals (ARI)
# Front for Victory (FV) pimpinan Nestor KIRCHNER
# Interbloque Federal (IF) (terdiri dari gabungan 12 parti politik
# Justicialist Front (FJ)
# Partido Justicialista (PJ) 
# Radical Civic Union (UCR)
# Socialist Party (PS)
# Union For All
Senarai parti politik di Mexico

Parti politik yang utama di Mexico termasuklah :

# National Regeneration Party (MORENA)
# National Action Party (PAN)
# Institutional Revolutionary Party (PRI)
# Citizens' Movement (MC)
# Worker Party (PT)
# Party of the Democratic Revolution (PRD)
# Mexican Green Ecological Party (PVEM)
# Solidary Encounter Party (PES)
Ahmad Murad Nasaruddin

**Ahmad Murad Nasaruddin** (5 Februari 1910-12 Ogos 1974) merupakan seorang penulis yang giat menulis sekitar tahun 1940-an.

Hasil penulisannya termasuk:-
# Nyawa di hujung pedang. Kuala Lumpur: Tercinta Dinan Yong Press, 1948.
Embong Yahya

Dato' Haji **Embong bin Yahya** (15 Oktober 1918 – 23 Mac 1982) ialah seorang ahli politik Malaysia dari Johor. Beliau juga ialah seorang penulis yang giat menulis sekitar tahun 1940-an sehingga 1950-an. Nama pena beliau ialah **Ngumba**.

## Penulisan
Hasil penulisannya termasuk:-
# Pengasuh cita-cita. Singapura: Geliga, 1957.
# Dari hati ke hati. Johor Baharu: Lembaga Persuratan Guru-Guru Melayu Johor Baharu, 1948.

## Rujukan
Raja Mansur Raja Abdul Kadir

**Raja Manshoor Raja Abdul Kadir** ( - 1947) merupakan seorang penulis yang giat menulis sekitar tahun 1930-an sehingga 1940-an.

Hasil penulisannya termasuk:-
# Apa sebab aku kahwin dengan orang Keling. Klang: The Trio Co., 1936.
# Bidadari Tanah Melayu. Kuala Lumpur: The Selangor Press, 1935.
# Cinta berahinya seorang pengarang. Kuala Lumpur: The Selangor Press, 1935.
# Di gila bantal peluk. Kelang: The Trio Company, 1936.
Munir Ali

**Munir Ali** (23 Mac 1926 - 20 Jan 1996) merupakan seorang penulis yang giat menulis sekitar tahun 1940-an sehingga 1950-an. 

Hasil penulisannya termasuk:-
# Meja bola. Singapura: Geliga, 1956.
# Melati kurban cinta suci. Singapura: Harmy, 1949.
# Pelukis muda. Singapura: Bingkisan Pujangga.
Abu Yazid Abidin

**Abu Yazid Abidin** (27 Oktober 1923 - 8 Mei 1980) merupakan seorang penulis yang giat menulis sekitar tahun 1940-an sehingga 1950-an.

Penglibatan Wijaya Mala sebagai penulis bermula dengan kelahiran sajaknya “Jasa Tak Hilang” tersiar dalam Majlis, terbitan 4 Oktober 1946. 

Antara novelnya termasuk:-
* Muda Tak Sudah (1948)
* Saka Kampong Gergasi. Singapura: Royal Press, 1950
* Sisa Laut (1964)
* Cinta Orang Tua (1967)
* Sejuk-sejuk Tokyo (1973)
* Mata di Jendela (1977).

Antara cerpennya yang dibukukan ialah
* Aku di Sebuah Pulau dan lain-lain (antologi bersama – 1957)
* Dua Zaman (antologi bersama – 1963)
* Di Laut dan Darat (1980)
* Tinta Pena (antologi bersama-1981)
* Titisan Indah di Bumi Merkah (antologi bersama-1985).

Di samping menghasilkan karya sastera, Wijaya Mala juga menulis buku umum seperti Cerita-cerita dari Abdullah Munshi 1776-1854 (1967), 
Bendahara Garang (1973) dan Kebangkitan Semula Jepun (1979).

## Pautan luar
* WIJAYA MALA Novelis Perak Darul Ridzuan (1923-1980)
Harun Aminurrashid

**Harun Aminurrashid** atau nama sebenar **Harun bin Mohd Amin** (8 Ogos 1907 – 9 November 1986) ialah seorang penulis dari Singapura. Beliau juga menggunakan nama pena yang lain seperti Har, Gustam Negara, Atma Jiwa dan Si Ketuit.

## Kehidupan
Sejak kecil lagi Harun amat gemar membaca dan ini akhirnya mendorong beliau untuk mengarang. Mendapat pendidikan awal di Sekolah Melayu Telok Kurau dan kemudiannya di Maktab Perguruan Sultan Idris, Tanjung Malim, Perak. Beliau kemudian menjadi guru di maktab tersebut setelah menamatkan pelajaran di sana. Novel pertama beliau, “Melur Kuala Lumpur” telah diterbitkan di Tanjung Malim pada April 1930.

Di Maktab Pengajian Sultan Idris, Harun mengasah bakat penulisan beliau dengan menyumbangkan karya-karya kepada majalah dan akhbar. Sebagai guru, beliau berusaha untuk menanamkan semangat kebangsaan kepada setiap penuntut. Kerana kegiatan ini, beliau telah dihantar ke Brunei pada tahun 1939 dan menetap di sana hingga tahun 1946.

Selepas Perang Dunia Kedua, Harun telah dipenjarakan selama 86 hari oleh pihak British kerana dikatakan telah bekerjasama dengan Pemerintah Jepun. Pada tahun 1946, beliau pulang ke Singapura tanpa jawatan “Guru”.

Di Singapura, Harun meneruskan hidup beliau dan menentukan nasib keluarga beliau melalui media persuratan. Bekerja dalam penerbitan akhbar dan majalah Singapura ternyata menimbulkan kejayaan pada diri beliau. Suratkhabar dan majalah yang dipimpin oleh beliau termasuk “Hiburan”, “Kencana”, “Mutiara”, “Fashion”, “Melayu Raya”, “Filem Raya”, “Tunas”, “Belia”, “Seni”, “Mingguan Melayu” dan “Medan Sastera”.

Harun mengarang novel-novel sejarah dan juga cerpen, buku-buku pengetahuan, bahasa dan kebudayaan. Hasil dari pengalaman dan kenangan pengembaraan, beliau telah menulis kisah-kisah pengembaraan seperti “Melihat Matahari Tengah Malam”, “Mengembara ke Andalusia” dan “Meninjau ke Negeri Sham”.

Antara tanggungjawab yang disandang Harun ialah Yang Dipertua Persatuan Kebudayaan Melayu, Yang Dipertua Majlis Pelajaran Melayu, Ketua Umum Budaya, Ketua Rombongan Perwakilan Ahli-Ahli Bahasa Tanah Melayu ke Kongres Bahasa di Medan, Pengerusi Persidangan Kongres Pemuda Melayu di Kuala Lumpur tahun 1955, Ketua Seksi Kebudayaan; Penyimpan Amanahnya dan Ketua Seksi Kebudayaan Parti Kebangsaan Melayu Malaya dan Ketua Satu Parti Rakyat Singapura. Bersama dengan sekumpulan wartawan, beliau telah diundang untuk melawat England dan Eropah atas jemputan pihak Pejabat Tanah Jajahan British.

Atas jasa dan sumbangan cemerlang menghasilkan novel Melayu yang bercorak sejarah, Harun telah dianugerahkan Certificate of Merit dari Dictionary of International Biography, London pada tahun 1968
Shaharom Husain

**Shaharom Husain** adalah seorang Tokoh Guru, sejarawan dan budayawan dan giat sebagai seorang penulis khususnya dalam genre drama teater Malaysia yang giat menulis sekitar tahun 1940-an sehingga 1950-an.

Antara nama pena yang pernah digunakan oleh beliau ialah "Dharmaya", "Mashhor Malaya", dan "Shabi". Beliau telah menulis semula buku Tawarikh Johor (1950) dan menghasilkan buku Sejarah Johor dan Kaitannya Dengan Negeri-negeri Lain (1995). Allahyarham Dr Shaharom Husain pernah mendapat anugerah Tokoh Guru Johor, Tokoh Guru Kebangsaan, Anugerah Budayawan Johor, Ijazah Kehormat Sarjana Persuratan (UKM) dan Ijazah Kehormat Doktor Persuratan (UPSI).

## Pendidikan
Dr Shaharom Husain mendapat pendidikan awal di Sekolah Peserai, Batu Pahat sehingga darjah empat (1928-1934). Beliau menyambung pendidikannya dalam darjah lima di Sekolah Melayu Bagan Tinggi (1935-1936). Pada tahun 1939, Shaharom Husain melanjutkan pelajarannya di Maktab Perguruan Sultan Idris, Tanjung Malim (sekarang UPSI) sehingga 1941. Semasa Perang Jepun, beliau turut mempelajari Bahasa Jepun. Pada 1958 beliau terpilih untuk memasuki Maktab Perguruan Bahasa, Bukit Senyum, Johor Bahru. 

Beliau kemudian mengikut kursus Bahasa Inggeris secara pos (Australia) pada tahun 1962. Pada tahun 1963, Shaharom Husain mengikuti kursus prauniversiti secara bertulis (jarak jauh) dalam jurusan Bahasa dan Kesustrastaan Indonesia di Fakulti Sastera Universiti Nasional, Indonesia. Akhirnya pada tahun 1972, beliau memperoleh kelulusan Sarjana Muda Sastera.

Beliau mengajar di MPSI dari tahun 1946-1951 dan Maktab Perguruan Temenggung Ibrahim, Johor Baharu (1952-1974).
Bekas Timbalan Perdana Menteri Tun Ghafar Baba dan tokoh pendidikan Tan Sri Prof Dr Awang Had Salleh pernah menjadi pelajarnya di MPSI. Antara buku yang pernah diterbitkan mengenai beliau ialah  *Penulisan Mengenai Shaharom Husain Dalam Akhbar Berita Harian (1959-1991).*

## Karya
Antara hasil-hasil penulisan Shahrom Husain adalah seperti berikut:

### Novel
# 10 Julai 1511
# Hantu Laut
# Korban Sungai Muar atau Lelehan Darah di Pantai Bentan (1948)
# Tun Fatimah (1948)
# Jiwa Melarat
# Seri Nara 
# Keris Laksamana Bentan
# Lembing Awang Pulang Ke Dayang (1957)
# Bermandi Darah Di Sungai Johor atau Riwayat Hidup Hang Nadim Hulubalang Melayu (1949)

### Drama
# 'Lawyer Dahlan'
# 'Tun Seri Lanang'
# 'Tongkak Kerajaan Johor'
# 'Si Bongkok Tanjung Puteri'
# 'Di Atas Pentas'

### Biografi/Autobiografi
# Biografi Perjuangan Politik Dato Onn Jaafar (1985)
# Memoir Shahrom Husain

### Kajian
# Antara Pengarang-pengarang Melayu dan Karyanya
# Kajian Novel Hantu Laut

### Umum
# Melihat Australia 1
# Tawarikh Johor
# Kesan sejarah Tanah Ayer
Syed Abdullah Hamid Al-Edrus

**Syed Abdullah bin Syed Hamid Al-Edrus** () ialah seorang penulis yang giat menulis sekitar tahun 1940-an sehingga 1950-an. Beliau juga menggunakan nama pena **Ahmad Lutfi** atau **Ahmad Luthfi** dan **Edrus**. Beliau juga pengasas kepada majalah Qalam dan syarikat penerbitan Qalam Press yang pernah beroperasi pada 1950 hingga 1969 di Malaysia dan Singapura.

## Karya
Hasil penulisannya termasuk:-
# Anak angkat. Singapura: Qalam Publisher, 1950.
# Balik dari medan perjuangan. Singapura: Qalam, 1949.
# Bangkai bernyawa. Singapura: Qalam, 1949.
# Cukria. Singapura: Qalam, 1949.
5. Amaran. Singapura: Qalam, 1950.

## Rujukan
Laksam

**Laksam** (Kelantan: ***Lakse***, Terengganu: ***Laksang***) merupakan sejenis makanan tradisional Melayu yang berasal dari negeri-negeri Pantai Timur Semenanjung Malaysia, khususnya Kelantan dan Terengganu. Hidangan ini mencerminkan kepelbagaian kulinari masyarakat di kawasan tersebut, yang kaya dengan pengaruh budaya tempatan dan penggunaan bahan-bahan segar dari hasil laut.

Laksam diperbuat daripada tepung beras dan dimakan bersama kuah lemak putih. Biasanya adunan cair tepung beras ini akan disalut pada tudung periuk dan dimasak. Apabila mengeras, ia akan digulung menjadi panjang dan sedia untuk dihidangkan. Semasa dihidang, ia dipotong-potong agar mudah menyerap kuah laksam.

Kuah Laksam biasanya berwarna putih yang diperbuat dariapada bahan berasaskan ikan dan santan. Di Kelantan, kuah laksam cenderung lebih pekat dan manis, manakala di Terengganu, kuahnya lebih cair dan beraroma rempah yang sederhana. Laksam biasanya dihidangkan bersama ulam-ulaman segar seperti timun, taugeh, dan daun kesum.

## Lihat juga
* Burgo

## Pautan luar

*  Gambar dan cara penyediaan laksam.
*  Terengganu goverment tourism - Laksam.
Harun Mohammad Hasaan

**Harun Mohammad Hasaan** (12 Ogos 1934 - ) merupakan seorang penulis yang giat menulis sekitar tahun 1950-an.

Hasil penulisannya termasuk:-
# Bilik enam belas. Singapura: Geliga Ltd., 1958.
Muhammad Ariff Ahmad

**Muhammad Ariff Ahmad** (6 Disember 1924 - 23 Mac 2016) merupakan seorang penulis Singapura yang giat menulis sekitar tahun 1950-an. Beliau pernah memenangi Anugerah Penulis S.E.A. pada 1993.

Hasil penulisannya termasuk:-
# Sarah Pengarang Kechil. Singapura: Pustaka Melayu, 1958.
Sekolah Menengah Hin Hua

**Sekolah Menengah Hin Hua** (兴华中学) ialah sebuah Sekolah menengah persendirian Cina yang ditubuhkan oleh masyarakat Cina di Malaysia, terletak di Klang, Selangor, dan diasaskan pada 15 Jun 1947.

Pada hari ini, Sekolah Menengah Hin Hua merupakan salah satu sekolah menengah persendirian Cina yang terkenal di kawasan ini, dengan kemudahan moden yang canggih. Sehingga Jun 2019, jumlah pelajarnya ialah seramai 3,420 orang, disertai oleh 169 tenaga pengajar dan staf termasuk pekerja kebersihan.

## Sejarah
Sekolah Menengah Hin Hua telah ditubuhkan pada 15 Jun 1947, hasil inisiatif sekumpulan ibu bapa, guru dan pelajar dari Sekolah Menengah Cina Klang. Pada peringkat awal turut menubuhkan sekolah rendah. 

Ketika ditubuhkan, sekolah ini mempunyai 209 orang pelajar dan menggunakan bangunan rumah atap, kedai dan pentas opera yang disewa sebagai bilik darjah.

Pada tahun 1960, sekolah ini menolak pelaksanaan perubahan sistem pendidikan dan mengekalkan identiti sebagai sekolah menengah Cina tradisional, seterusnya menjadi sebuah sekolah persendirian. Namun begitu, disebabkan penguatkuasaan dasar pendidikan baharu, jumlah pelajar menurun dari 451 orang pada tahun 1960 kepada hanya 30 orang pada tahun 1968.

Berkat usaha berterusan dan pembaharuan yang dilakukan, sekolah ini kini mempunyai lebih daripada 3,000 orang pelajar. Dengan kemudahan pengajaran yang lengkap, sekolah ini menekankan gabungan antara nilai kemanusiaan dan teknologi, menjadikannya sebuah sekolah menengah persendirian Cina moden yang progresif.

## Rujukan
Boyan (nyahkekaburan)

**Boyan** atau **Bawean** boleh merujuk kepada:
* **[[Boyan]]**, etnik masyarakat yang berasal dari Pulau Boyan
* **[[Bawean]]**, sebuah pulau yang terletak di Indonesia